**Krka**

Krka d.d. je delniška družba, s sedežem v Novem mestu, ki se ukvarja s proizvodnjo farmacevtskih preparatov. Ustanovljena je bila leta 1954 in zaposluje preko 10000 ljudi.

Poslovanje družbe temelji na zdravilih na recept, ki predstavljajo 82% celotne prodaje. Sledijo izdelki brez recepta, z 11%. 4% predstavljajo veterinarski izdelki, 3% pa zdraviliško-turistične storitve Term Krka.

Krka ima po celem svetu podjetja in predstavništva, ki se ukvarjajo z razvojem, proizvodnjo, trženjem in prodajo izdelkov in storitev, ki sem jih omenil prej. V Ruski Federaciji, na Poljskem, v Nemčiji in na Hrvaškem pa ima tudi proizvodnje obrate.

Ključne terapevtske skupine družbe so zdravila za zdravljenje bolezni srca in žilja, prebavil in presnove, osrednjega živčevja, okužb, krvi in krvotvornih organov, sečil in dihal.

Krkini izdelki brez recepta so namenjeni preprečevanju bolezni in zdravljenju lažjih bolezenskih težav, ki ne zahtevajo zdravniške oskrbe.

Veterinarski izdelki po terapevtskih skupinah so zdravila za sistemsko zdravljenje okužb, antiparazitiki in insekticidi, zdravila za bolezni prebavil in presnove, antiseptiki in dezinficienti. Z zadnjem času pa podjetje več pozornosti namenja izdelkom za ljubiteljske živali.

Poleg naštetega, Krka svojo osnovno dejavnost dopolnjuje z zdraviliško-turističnimi storitvami družbe Terma Krka. Ta združuje zdravilišča v Dolenjskih Toplicah in Šmarjeških Toplicah, obmorski center Talaso Strunjan, Hotele Otočec. Njihova osnovna dejavnost je medicinska rehabilitacija po boleznih srca in žilja, dihal in gibal.

Podjetje 92% izdelkov proda v več kot 70 držav po svetu. Največji trg družbe je s slabimi 36% vzhodna Evropa. Sledi ji srednja Evropa s slabimi 24%. 21,5% prodaje gre v zahodno Evropo in čezmorska tržišča, 12% pa v jugovzhodno Evropo. Slovenija stoji pri 7%.